32 



levéltelen, piszkos sárgászöld, csillagos odasimuló szőröktől szürkéllő és sár- 

 gánfehéres megnyúlt sertéktöl borzas ; levelei ülők, lándzsások és lapoczkásan 

 lándzsások, aljuk felé keskenyedők, ép élüek, hegyesek, mindnyája sárgán 

 zöldellő, hosszú sertektől borzas s alsó lapján csillagos szőrökkel is ellátott, 

 tölevelei számosak, szárlevele kevés és fokozatosan kisebbedő ; a levelek erei 

 a középeret kivéve ki nem emelkedők ; virágzata sátorozó , elég sürü, szür- 

 kéllő és borzasán sárgálló, alján murvás ; virágzati kocsánai sudarak ; gal- 

 lérjai majdnem hengeresek, fekete tövű szőröktől borzasak, kissé szürkébe 

 hajló zöldek ; gallérpikkelyei szálasak, kerekitett csúcsnak, halvány szélüek ; 

 félszeres virágaik aranysárgák. 



Terem homokos helyeken «Puszta-Szt-Mihály» nevű pusztán Budapest 

 mellett. H. auriculoides Lang és H. echioides Lumn. társaságában. 



Termetében közel áll a H. auriculoideshez, melytől erősebb, továbbá 

 gyengén barázdás (nem karcolt), csillagos szőröktől szürkéllő, piszkos-zöld 

 szára, szürkéllő virágzata, leveleinek szine és meze által tér el ; mezében a 

 H. echioideshez hasonló, de állandó tölevelei, indás tökéje, kevésbé leveles 

 és kevésbé szürke barázdás szára, hengeres gallérjai stb. által igen jól külön- 

 bözik tőle. 



Nagyváradon, 1878 jan. 3. 



NÉHÁNY BÁNSÁGI NÖVÉNYRŐL. 



Közli: SlMKOVICS LaJOS. 

 (1-sö Közlemény.) 



Az Bgykori Temesi bánság és különösen annak azon része, mely a 

 magyar Duna alsó folyását Baziástól a Vaskapuig kelet felé szegélyképen 

 kíséri, és a mely éjszak s éjszakkeletre mindinkább hegyesebb vidékké válik, 

 havasaival a hunyadmegyei havascsoportokhoz csatlakozva, — már régóta 

 ösmeretes arról, hogy növényzete keletibb és délibb szinezetü hazánk egyéb 

 vidékeinek növényzeténél. E jelenség könnyen lel magyarázatot abban, hogy 

 a Bánság e vidéke a Duna völgyének a fekete tengerbe való kigyódzása 

 következtében nyitva áll a nevezett tenger felől jövő délkeleti légáramlatok 

 előtt ; továbbá abban, hogy a Duna völgye, mely hegységeit a Balkán hegy- 

 csoporttól illetőleg annak előhegységeitől elválasztja, — igen keskeny ezen az 

 egész vonalon. Ezért úgy a fekete tenger környékének, mint a Balkán 

 hegységeinek növényei könnyen ide származhatnak s a mennyiben kedvező 

 fekvésre és talajra jutnak, meg is honosodhatnak. S valóban a Temesi bánság 

 előcsarnokául szolgál Európa délkeleti növényzetének oly annyira, hogy e 

 miatt a külföld füvészei előtt is nagy becsben áll és sűrűn van kitéve honi 

 és kűl- földi füvészek kutatásainak. 



